**Barneblikk styringsgruppemøte 26.01.23**

Tilstede:

Brukerutvalget Helse Møre og Romsdal og Lasse Honningsvåg

Seksjonsleder stab Psykisk helse og rus og Barneblikk styringsgruppeleder Ole Lorvik

Seksjonssjef Vivian Dyp fra Ålesund kommune

Enhetsleder Tove Martinsen og leder helsestasjon Janne Hammerø fra Molde kommune

Kommunalsjef Marit Botnen fra Ulstein kommune

Foretakskoordinator for Barn som pårørende i Helse Møre og Romsdal Eirin Liadal

Konstituert avdelingssjef for Psykisk helse barn og unge Hilde Sivertsen

Barneblikk-koordinator Mette Grytten

Meldt avbud: Kommunalsjef Olaug Haugen fra Kristiansund kommune, brukerutvalget Ann Helene Skare, Statsforvalteren rådgiver Ragnhild Naas/Anne Mette Nerbøberg

1. **Barneblikk presentert til Helseministeren** – orientering ved Tove og Lasse

24.januar var Helseministeren på besøk hos Molde helsestasjon for å høre om tiltak for ungdom. Her ble Barneblikk presentert som tjeneste i forløpet for barn og familier, og løftet fram som en god modell på samhandling mellom kommune og spesialisthelsetjenesten.

1. **Case fra BBF Molde** ved Heidi Sporsheim og Kristin Skårstad

Styringsgruppen fikk høre om en familie der søvnvansker skapte store utfordringer for både foreldre og barn. Slitne og fortvilte, og en familie i høy risiko. Gjennom kartlegging med funksjonssirkelen og EPDS ble det i tillegg avdekket alvorlige bekymringstanker, angst og depresjon hos den ene av foreldrene. Familien fikk tett oppfølging fra BBF, samtaler, hjemmebesøk, COS, søvndagbok, los til Rask psykisk helsehjelp m.m. Med veiledning og gode verktøy fikk familien etter hvert struktur i hverdagen, og har nå kontakt ved behov. Her bisto BBF Rask ph, fastlegen og helsestasjonen, foreldrene unngikk sykemelding, og innleggelse i psykiske helsevern ble erstattet med hjemmebesøk og lett tilgjengelig samtalepartner.

1. **Orientering om driften** – se vedlegg

I 2022 fikk 457 familiemedlemmer, inkludert 142 ufødte/spebarn, oppfølging i BBFene. Det er en jevn økning av familier, og en stadig flere fedre og søsken involveres. Det er overvekt av gifte foreldre med utdanning og i arbeid.

Temaer som er mest omtalt i konsultasjonene er:

1. «Familie, parforhold, nettverk», «Samspill foreldre og barn», «Psykisk helse»
2. «Arbeid, utdanning, interesser», «Bo- og hverdagsfungering»
3. «Fysisk helse», «Stress, traumer, kritiske hendelser»
4. «Økonomi, gjeld», «Kognitiv fungering», «Rus og rusadferd»

Styringsgruppen påpeker nødvendigheten av årlige kartlegginger for å dokumentere driften og utviklingen.

.

1. **Godkjenning av framlegg til breidding av Barneblikk og ny avtale –** se 3 vedlegg

Saksframlegget, avtalen og tillegg til avtale godkjennes av styringsgruppen.

Mette justere teksten etter avgjørelse om følgende benevninger: vertskommune, partskommune, helseforetak.

Videre saksgang:

* Beslutningsgrunnlag og avtale sendes til orientering til Faglig samarbeidsutvalg barn og unge, lokale samarbeidsutvalg og strategisk samarbeidsutvalg.
* Beslutningsgrunnlag og avtale signeres av administrerende direktør i Helse Møre og Romsdal.
* Beslutningsgrunnlag og avtale signeres av kommunaldirektør i vertskommunene Kristiansund, Molde, Ålesund, Ulstein.
* Invitasjon til partskommuner og kommunikasjonsflyten planlegges.

1. **Godkjenning av handlingsplan**

Følgende fokusområder for 2023 godkjennes:

* Forankring og stabilitet i tilbudet til familiene
* Breidding av Barneblikk familieteamene
* Forskning: Brukerundersøkelse

1. **Budsjettposter for 2023** – godkjennes, se vedlegg

Ref. Ole og Mette

|  |
| --- |
| Forklaring på forkortelser:  BB = Barneblikk  BBF = Barneblikk familieteam |

Kopi til:

Fagdirektør Erik Solligård

Samhandlingssjef Eli Klara Otterlei

Klinikksjef for Klinikk psykisk helse og rus Ståle Hoff

Lokale ledergrupper og fagansvarlige for BBFene